ישיבת מליאה, כנסת 25, פרוטוקול מספר 9, 2022-12-05 00:00

מיקי לוי: חברי הכנסת, היום י"א בכסלו התשפ"ג, 5 בדצמבר 2022

מיקי לוי:  אני מתכבד לפתוח את מליאת הכנסת

מיקי לוי:  נאומים בני דקה, מי שמעוניין – נא להצביע

מיקי לוי:       תודה רבה

מיקי לוי:  עד שנקבל את הרישום – הודעה למזכיר הכנסת

מיקי לוי:  בבקשה

דן מרזוק: ברשות יושב-ראש הכנסת, אבקש להודיעכם, כי הונחו היום על שולחן הכנסת:      נספח להסכם הקואליציוני בין סיעת הליכוד לבין סיעת נעם, אשר הוגש למזכירות הכנסת ביום רביעי, 30 בנובמבר 2022, ו' בכסלו התשפ"ג, והועבר לידיעת חברי הכנסת באותו היום

דן מרזוק:       נספח להסכם הקואליציוני בין סיעת הליכוד לבין סיעת הציונות הדתי,ת אשר הוגש למזכירות הכנסת אתמול, יום ראשון, 4 בדצמבר 2022, י' בכסלו התשפ"ג, והועבר לידיעת חברי הכנסת היום

דן מרזוק:  תודה

מיקי לוי: תודה רבה למזכיר הכנסת

מיקי לוי: ראשון הדוברים, חבר הכנסת ביטון

מיכאל ביטון: כבוד יושב-ראש הכנסת, חברי הכנסת, מפעל גדול ועצום בסכנת סגירה בגליל, מפעל מפואר, פאר היצירה של החברה הישראלית

מיכאל ביטון:  ביוזמתו ההיסטורית של סטף ורטהיימר, שהיה גם חבר כנסת בבית הזה, נוצרה תעשיית להבים טכנולוגיות, שהיא מאוימת היום; מתוך 1,400 עובדים יפוטרו 900 עובדים

מיכאל ביטון:  פניתי בבוקר ליושב-ראש ועדת הכספים הזמנית חבר הכנסת משה גפני, ליזום דיון דחוף להצלת המפעל הזה

מיכאל ביטון:  גפני כמובן, עם הרגישות שלו – ושביחד עשינו את זה בעבר, הצלנו מפעלים – הגדיר את זה כדבר בעדיפות עליונה, ויתקיים דיון

מיכאל ביטון:      המפעל הזה ייחודי בצפון; הוא מעסיק הוגן בשכר הגון

מיכאל ביטון:  הוא נמכר לחברה אמריקאית, לוורן באפט, וכשסטף ורטהיימר מכר את התעשייה הוא דרש שהכול יישאר, שהייצור יישאר בארץ, שהמצוינות תישאר בארץ – והוא נקלע לקשיים

מיכאל ביטון:  ואנחנו מאמינים שאפשר להציל את המפעל הזה, במיוחד כשההודעה מדברת על כך שהפיטורים יתפרסו עד 2025, דהיינו יש לנו זמן להציל את המפעל

מיכאל ביטון:       אני קורא לשר האוצר ולראש הממשלה, גם אם נותר להם שבוע בתפקיד או יומיים: תעשו את המצווה הזאת ותצילו מפעל מפואר בגליל

מיכאל ביטון:  אין דין הגליל כדין מרכז הארץ, ואין דין תעשייה מתקדמת בגליל כדין מרכז הארץ

מיכאל ביטון:  עבודה שתיעלם בגליל לא תשוב

מיכאל ביטון:  התעסוקה בגליל פחות איכותית, פחות מגוונת, פחות זמינה, וממוצע השכר נמוך יותר

מיכאל ביטון:  הנושא של כרסמים ועיבוד שבבי בישראל הוא במחסור, ויש פה תעשייה שצריך להגן עליה, ואפשר לבצע את זה

מיכאל ביטון:       אני מבקש להודות לחברת הכנסת לשעבר יעל רון בן משה, שהסבה את תשומת ליבי לנושא, מחזק את ידיהם של העובדים, של פריד סעיד, יושב-ראש ועד העובדים; של ראשת המועצה המקומית מגדל תפן סיגל שאלתיאל הלוי, שהכריזה שתנהל מאבק, ואנחנו איתה; של ראש עיריית נהריה רונן מרלי, שמוביל את המאבק, ושל אשר שמואלי, יושב-ראש מרחב גליל מערבי בהסתדרות

מיכאל ביטון:  אתם לא לבד; ועדת הכספים איתכם, ואנחנו נדחוף להציל את המפעל הזה

מיכאל ביטון:  תודה רבה

מיקי לוי: תודה רבה

מיקי לוי:  חבר הכנסת ולדימיר בליאק

ולדימיר בליאק: אדוני היושב-ראש, חבריי חברי הכנסת, בימים האחרונים אנחנו מדברים לא מעט על סערת אבי מעוז ומשרד החינוך, ואני כמובן רוצה לחזק מכאן את כל ראשי הרשויות שהרימו קול מחאה

ולדימיר בליאק:  אני גם מקווה שהמחאה הזאת תלך ותתרחב

ולדימיר בליאק:  אבל אנחנו פחות מדברים על תחום אחריות נוסף שחבר הכנסת מעוז עלול לקבל – על ארגון נתיב

ולדימיר בליאק:  אני רק רוצה להזכיר שארגון נתיב הוא בעצם אחראי באופן בלעדי על הנפקת אשרות עלייה לעולים מחבר העמים

ולדימיר בליאק:      אני חושב שהמדינה הזאת היא נבנתה על אתוס העלייה

ולדימיר בליאק:  זו מדינה שהיא קולטת עלייה, והמינוי הזה הוא מסר לא טוב

ולדימיר בליאק:  יחד עם האיומים על ביטול סעיף הנכד בחוק השבות ויחד עם כינויי הגנאי שעולים מקבלים כאן מחברי הכנסת בימים האחרונים – "גויים", "מהגרים" ועוד – אני חושב שאנחנו פוגעים פה בפוטנציאל עלייה ענק, ויש לנו היום הזדמנות בלתי חוזרת לקלוט עשרות אלפי עולים מרוסיה ואוקראינה, שיחזקו את החברה הישראלית, שיחזקו את כלכלת ישראל

ולדימיר בליאק:  הגיע הזמן שאנחנו נחבק את העולים, נקלוט עלייה ולא נקלל אותה

ולדימיר בליאק:  תודה רבה

מיקי לוי: תודה רבה

מיקי לוי:  חברת הכנסת גוטליב, בבקשה

טלי גוטליב: רציתי להדגים לכם איך אנחנו יודעים שהרשות השופטת יותר חשובה, לשיטתם, מהרשות המחוקקת, ולא, לא, לא, אני לא מתכוונת לשכר של נשיאת בית המשפט העליון, שהוא פי שניים משכרו של ראש ממשלה, אלא שתדעו לכם שעל פי חוק נשיא בית המשפט העליון נבחר על ידי הוועדה למינוי שופטים; אבל הם החליטו שם, בבית המשפט העליון, שתמיד יהיה רק נציג אחד, שהוא ותיק השופטים – זה נקרא שיטת הסניוריטי – וכך כופים עלינו הר כגיגית מי יהיה נשיא בית המשפט העליון

טלי גוטליב:      אז יש לי חדשות לנשיאת בית המשפט העליון, שהשבוע היא אמרה שתתמודד עם כל רעם וברק שנביא עליה: אנחנו נבחר את נשיא בית המשפט העליון, בדיוק כמו שאנחנו בוחרים את נשיאי בתי המשפט השלום והמחוזי

טלי גוטליב:  ושיטת הסניוריטי הנפסדת, שכופה עלינו את מי למנות, גורמת לזה שאף שופט בעליון לא מתאמץ ולא חושב לרגע שהוא צריך להתאמץ או להשתדל למלא את התפקיד החשוב הזה שנקרא נשיא בית המשפט העליון

טלי גוטליב:  אנחנו נבחר בדיוק בהתאם לחוק אחד משופטי בית המשפט העליון, ואם הם יסרבו – אפשר גם לקבוע שאפשר למנות גם לא שופטים שמכהנים כשופטי העליון

טלי גוטליב:  ככה זה כשיש שלוש רשויות, וכל רשות תכבד האחת את מסגרת תפקידה של האחרת

טלי גוטליב:  מאוד פשוט

מיקי לוי: תודה רבה

מיקי לוי:  אני מזכיר לדוברים להרים ראש לזמן שמוקצב להם

מיקי לוי:  חבר הכנסת סימון, בבקשה

סימון דוידסון: תודה, אדוני יושב-ראש הכנסת

סימון דוידסון:  חבריי חברי הכנסת, ביום שבת האחרון צוין יום בין-לאומי לאנשים עם מוגבלויות

סימון דוידסון:  בכנסת יציינו וידברו עליו ביום רביעי הקרוב

סימון דוידסון:       אני רוצה רק לחדד את הזיכרון לכולם: בכנסת הזו, בממשלה האחרונה, עבר חוק ענק, אדיר, היסטורי, לאנשים עם מוגבלויות, על סך 2

סימון דוידסון: 2 מיליארד שקל, שישנה את החיים לאלפי משפחות, עשרות אלפי משפחות

סימון דוידסון:  אנחנו כל הזמן מדברים על הפחדות לגבי הממשלה הבאה

סימון דוידסון:  אז אני, סימון הקטן מנתניה, מבקש מהממשלה הקרובה: אני יודע שסקטורים מסוימים הולכים להיפגע

סימון דוידסון:  אני בטוח בזה, למרות שאומרים שלא

סימון דוידסון:  אל תיגעו באנשים עם מוגבלויות

סימון דוידסון:  תשאירו את כל מה שעשינו עבורם

סימון דוידסון:  רק תעשו להם יותר טוב

סימון דוידסון:  אלה אנשים חלשים ומוחלשים שאין להם קול

סימון דוידסון:  השנה הזו הייתה היסטורית לאנשים האלו בכל הארגונים לאנשים עם מוגבלויות

סימון דוידסון:  פשוט אל תיגעו, אל תזיקו, אל תשנו

סימון דוידסון:  תשאירו את הדברים הטובים

סימון דוידסון:  תודה רבה

מיקי לוי: תודה רבה

מיקי לוי:  חבר הכנסת מלביצקי, בבקשה

חנוך דב מילביצקי: תודה, אדוני היושב-ראש

חנוך דב מילביצקי:  כנסת נכבדה, היום הסבו את תשומת ליבי לפרסום באתר פוסטה שמדבר על המדרשה, שזה המכון להשתלמות מקצועית בלשכת עורכי הדין

חנוך דב מילביצקי:  מסתבר שאבי חימי המפורסם, איש עתיר מעשים ועשייה, מתערב במקום הזה וממנה מקורבים לעשות כבשלהם בתקציב של למעלה מ-5 מיליון שקלים, בניגוד לדירקטוריון שהוקם

חנוך דב מילביצקי:      הדבר הזה הוא מאפיין וסממן של הגוף המאוד-מקולקל ולא רלוונטי למרבית עורכי הדין בארץ, לשכת עורכי הדין, ובאמת הגיע הזמן שהגוף הזה יחזור ויהפוך למה שהוא אמור להיות – איזשהו ארגון עובדים וולונטרי, ותקום מועצת עורכי דין

חנוך דב מילביצקי:  כל נושאי ההשתלמות המקצועית, ההסמכות, האתיקה וכו' – וכמובן הנציגים בוועדה למינוי שופטים, ככל שתהיה כזאת – יופקדו בידיה

חנוך דב מילביצקי:  זה יהיה גוף שיוקם על ידי משרד המשפטים, ויהיו שם נציגי ציבור אמיתיים ולא עסקנים מדרג ז'

חנוך דב מילביצקי:  תודה רבה

מיקי לוי: תודה רבה

מיקי לוי:  חבר הכנסת מעוז, בבקשה

מיקי לוי:  דקה לרשותך

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 64, והפעם על יהדות וחושך

אבי מעוז:  אני רוצה לקרוא מכתב שנכתב לשר החינוך של מדינת ישראל

אבי מעוז:  אני מצטט: במידה שאני מכיר את הנוער – והמדובר על הנוער הטוב – הוא לקוי מאוד מאוד בתודעה יהודית, בהכרת מורשתנו ההיסטורית ובזיקה מוסרית ליהדות העולמית

אבי מעוז:  ויש לדאוג לתוכנית לימודית שתתקן ליקוי זה מבלי לפגוע בענפי לימוד חיוניים אחרים

אבי מעוז:       ברוח סערת הימים האחרונים, כיצד היו מכנים את האדם שכתב את המכתב הזה? מן הסתם אדם חשוך, בעל דעות חשוכות, שמבקש לכפות את האג'נדה הדתית והחשוכה שלו על ילדי ישראל, או בלשוננו, "הדתה חשוכה"

אבי מעוז:  ובכן, החשוך שכתב את המכתב הזה הוא דוד בן-גוריון ראש ממשלת ישראל

אבי מעוז:       לקרוא לחינוך לתודעה יהודית ולהכרת מורשתנו "חושך" ו"דעות חשוכות" זו הנדסת תודעה

אבי מעוז:  תורת ישראל ומורשתו הם מקור האור שהופיע דרך עם ישראל בעולם

אבי מעוז:  אני ממליץ לאזרחי ישראל לאטום אוזניהם מהנדסת התודעה של ההסתה והשנאה

אבי מעוז:  תודה

מיקי לוי: תודה רבה

מיקי לוי:  חברת הכנסת שרון, בבקשה

שרון ניר: אדוני היושב-ראש, חברי הכנסת הנכבדים, התזה והאנטיתזה: הליכוד לא ידע שהוא מפקיד את המפתחות לחינוך ילדינו בידי חבר הכנסת אבי מעוז, המונע מתפיסת עולם של הקטנת נשים ושנאת להט"בים; הליכוד לא ידע שהוא ממנה לתפקיד סגן שר במשרד ראש הממשלה חבר כנסת שהאג'נדה שלו היא שתרומתן העיקרית של נשים היא להינשא; הליכוד לא הבין ש-2 מיליארד שקלים שהופקדו בידיו של אבי מעוז יאפשרו לו לממש אג'נדה אנטי-ליברלית המונעת מילדינו תכנים פלורליסטיים של סובלנות, כבוד האדם וקבלת השונה והאחר

שרון ניר:       ואני רוצה לשאול את בכירי הליכוד, באמת לא ידעתם? התלונות שלי אינן לאבי מעוז, שייאמר לזכותו שהוא מעולם לא הסתיר את האג'נדה הגזענית שלו, אלא אליכם, חברי הליכוד היקרים

שרון ניר:  אתם ידעתם היטב את מי אתם מכניסים לקואליציה

שרון ניר:  ולא רק זה – הענקתם לו סמכויות רחבות ולא פרופורציונליות לגודלו, שיפגעו במישרין בחינוך ילדינו

שרון ניר:  את האחריות המלאה למחדל הזה אני תולה בחבר הכנסת בנימין נתניהו, שלוקח קולות מצביעים ליברלים וזורק אותם לפח

שרון ניר:  אלו שחשבו שיקבלו ממשלה ימנית ליברלית הולכים לקבל משטר תיאוקרטי

טלי גוטליב: בטח

טלי גוטליב:  ברור

שרון ניר: אני מקווה כעת שלכל עם ישראל ברור שמפלגת הליכוד המפוארת כבר מזמן לא נשענת על משנתו הימנית-ליברלית של ז'בוטינסקי

שרון ניר:  יש כאן כניעה ברורה לקולות קיצוניים

שרון ניר:  כל זאת, על מנת להחזיק חזק בכיסא

משה אבוטבול: מה עם אלה שהאמינו שליברמן מתנהג אחרת - - -      

מיקי לוי: תודה רבה

מיקי לוי:  חבר הכנסת אבוטבול, אתה מהוותיקים, אתה יודע שלא נהוג להפריע בנאום בן דקה

משה אבוטבול: רק שנייה, רק התחלנו, מה אתה - - -     

מיקי לוי: תודה רבה

מיקי לוי:  חבר הכנסת עטאונה, בבקשה

משה אבוטבול: ליברמן שינה את דעתו ואת שותקת, אה, ניר?     

שרון ניר: ממך אין לי ציפייה - - -     

משה אבוטבול: אה, לא צריך שתהיה לך ציפייה

משה אבוטבול:  לציבור שלו יש ציפייה

מיקי לוי: תודה רבה, חבר הכנסת אבוטבול

מיקי לוי:  תודה

משה אבוטבול: רק אל תטיפי לאחרים

מיקי לוי: חבר הכנסת אבוטבול, מספיק

מיקי לוי:  תודה

מיקי לוי:  בבקשה

יוסף עטאונה: כבוד היושב-ראש, כנסת נכבדה, אני רוצה לדבר על רוח רעה שמאיימת על מערכת הבריאות, רוח של הסתה וגזענות

יוסף עטאונה:  ד"ר אחמד מחאג'נה, רופא מתמחה בכיר בהדסה, נקלע לפני חודש לסיטואציה ולעלילה, והוא כבר חודש יושב בבית

יוסף עטאונה:  מי שהגיש את התלונה נגד הרופא אחמד חזר בו אתמול, וכל העובדות שהוא הואשם בהן היו האשמות שווא שלא היה להן כל בסיס

יוסף עטאונה:       אני רוצה להזכיר לכולם שלמערכת הבריאות בארץ יש ייחודיות; מערכת הבריאות בארץ היא גם מערכת של דו-קיום, של שפיות ושל אנושיות, ולכן המערכת הזו צריכה להיות מעל כל מחלוקת פוליטית

יוסף עטאונה:  מה שעשו לרופא ומה שעשו גם לד"ר רנא שדאפנה אתמול בבית החולים העמק מאיים על המרקם הרגיש בתוך מערכת הבריאות

יוסף עטאונה:  כולנו זוכרים שבמשבר הקורונה כל הרופאים, גם ערבים וגם יהודים, היו מגינים על כולנו והיו חוד החנית, ולכן צריך להתעלות מעל הדברים

יוסף עטאונה:       אני קורא לבית החולים הדסה להחזיר מיידית את ד"ר אחמד מחאג'נה ולהתנצל על העוול שנגרם לו כתוצאה מכך

יוסף עטאונה:  הוא רופא מסור, מקובל על כל המטופלים שלו, על הצוות ועל כל מי שבא במגע איתו

יוסף עטאונה:       אני רוצה להזכיר דוגמא אחרת

יוסף עטאונה:  בתקופת הבחירות, באמצע תעמולת הבחירות, היה פרופ' גדעון סהר, מנהל היחידה לניתוחי לב וחזה בסורוקה, שראה ברחם הערבי איום, ולא ראינו את התקשורת יוצאת ומבקשת לפטר אותו

יוסף עטאונה:  אני חושב שמערכת הבריאות צריכה להיות מעל כל פוליטיקה

יוסף עטאונה:       אני רוצה להגיד בערבית לד"ר אחמד, לד"ר רנא: (אומר דברים בערבית, להלן תרגומם: תזכו להרבה בריאות, והרבה ברכות לצוות הרפואי

יוסף עטאונה:  וחייבים להזכיר את זה

יוסף עטאונה: )      

טלי גוטליב: אבל מה זה אומר? שאנחנו נבין

מיקי לוי: תודה רבה

טלי גוטליב: מה אמרת?     

קריאה: זה אומר שהרופא הזה נתן למחבל עוגות וצ'יפר מחבל, זה מה שזה אומר

קריאות: - - -         

טלי גוטליב: אבל מה אמרת להם? אני רוצה להבין

מיקי לוי: חברת הכנסת - - -     

טלי גוטליב: כנראה לא חשוב מה אמרו לדוקטורים האלה

טלי גוטליב:  למה שנבין?     

מיקי לוי: לא, הוא בירך אותם

מיקי לוי:  הוא בירך אותם, ואני יכול להגיד - -     

טלי גוטליב: אז שנבין את הברכה

מיקי לוי: - - שנגד הרופא הזה שקנה עוגות לאנשי - - -     

קריאה: - - -      

מיקי לוי: רק שנייה

מיקי לוי:  הרופא - - -     

טלי גוטליב: למה שאני לא אבין מה אמרת להם?     

מיקי לוי: רק שנייה, חברת הכנסת גוטליב

יוסף עטאונה: זאת שפה רשמית, ואפשר לדבר בשפה הערבית

מיקי לוי: חבר הכנסת - - -     

טלי גוטליב: אז תסביר לי

טלי גוטליב:  מותר לך לדבר באיזו שפה שאתה רוצה, ובלבד שתסביר לי

קריאה: למה הוא צריך להסביר לך?     

מיקי לוי: חברת הכנסת גוטליב, שבועת הרופאים מחייבת אותם לטפל בכל מי שיש צורך, ללא הבדל דת, גזע ומין

טלי גוטליב: ברור

מיקי לוי: אותו רופא קנה עוגות לאנשי מחלקתו, והאשימו אותו שהוא קנה עוגות למחבלים

מיקי לוי:  ראוי היה שיתנצלו בפניו ויחזירו אותו, וזה אחרי תחקיר שחזרו בהם

מיקי לוי:  אז אני אומר לך את זה מידיעה אישית

טלי גוטליב: הכול טוב

טלי גוטליב:  קודם כול, זה בסדר, אבל איך זה קשור לזה שאני לא מבינה את מה שהוא אומר בערבית?     

מיקי לוי: חבר הכנסת קריב, תודה

מיקי לוי:  שנייה

מיקי לוי:  אבל אני רוצה להפנות אותך להלכות הבית, יש כאן תקנון

טלי גוטליב: קראתי בתקנון, ולא ראיתי שאפשר לדבר בלי תרגום

מיקי לוי: אז אני אומר לך, חברת הכנסת גוטליב

טלי גוטליב: הפנית אותי לתקנון, אדוני, ואין שם

מיקי לוי: מותר לו, מותר לו, וזהו

מיקי לוי:  נקודה

טלי גוטליב: מותר לו, ובלבד שיהיה תרגום

מיקי לוי: אז בבקשה, אחרי שיקומו - - -     

טלי גוטליב: ובלבד שיהיה תרגום

מיקי לוי: אחרי שיקומו - - -     

טלי גוטליב: לא יכול להיות שאני לא אבין מה מישהו אומר פה

מיקי לוי: חברת הכנסת גוטליב, מכיוון - - -     

טלי גוטליב: אבל אני בדקתי בתקנון

מיקי לוי: אז אני אומר

טלי גוטליב: זה לא כתוב בתקנון

מיקי לוי: את רוצה לשנות את זה? בבקשה

טלי גוטליב: אין מה לשנות, כי לא כתוב בתקנון שאפשר

טלי גוטליב:  אז מה לעשות?     

מיקי לוי: ערבית היא שפה שנייה, והוא רשאי להגיד את זה

מיקי לוי:  מה לעשות

טלי גוטליב: אין בעיה

טלי גוטליב:  היא כבר לא שפה שנייה לפי חוק הלאום, זאת שפה עם מעמד

מיקי לוי: נכון, שפה עם מעמד שאתם בטובכם הואלתם להוריד אותה, וזה חבל

טלי גוטליב: אבל אם אתם רוצים שאני אבין אתכם, תסבירו לנו מה אתם אומרים

טלי גוטליב:  זאת כבר לא שפה שנייה, חוק הלאום שינה את זה

מיקי לוי: הבנתי אותך

מיקי לוי:  תודה

מיקי לוי:  בבקשה, חבר הכנסת קריב

גלעד קריב: חברת הכנסת גוטליב כמובן טועה, מכיוון שחוק הלאום מציין במפורש שלא ייפגע מעמדה של השפה הערבית כפי שהוא היה עד אותו היום

גלעד קריב:  בבית הזה - - -     

טלי גוטליב: איך זה קשור לתרגום, מר קריב?     

גלעד קריב: גברת גוטליב, אם תאפשרי לי רגע גם לענות, אז אולי תשמעי

טלי גוטליב: זה לא הוגן

טלי גוטליב:  אותך לפחות אני מבינה

גלעד קריב: אז אני מסביר

טלי גוטליב: באמת

גלעד קריב: הנוהג בבית הזה, חברת הכנסת גוטליב, שאת יכולה לערער עליו לבאות - -     

טלי גוטליב: אני לא מערערת על כלום

טלי גוטליב:  אני מנסה להבין

גלעד קריב: - - אבל הנוהג הזה, מעת שהוקמה – חברת הכנסת גוטליב, שנייה

טלי גוטליב: זאת לא רק אני

טלי גוטליב:  אנשים בבית רוצים להבין

גלעד קריב: חברת הכנסת גוטליב

טלי גוטליב: תביאו מתורגמן

טלי גוטליב:  מה הבעיה?     

גלעד קריב: חברת הכנסת גוטליב, אם תיתני לי רגע להשלים משפט ואם היושב-ראש יסכים שזה יהיה מחוץ לדקה, אני לא אעבור את הדקה

מיקי לוי: בבקשה

טלי גוטליב: תגיד מה שאתה - - -     

גלעד קריב: חברת הכנסת גוטליב

טלי גוטליב: אני לא יו"ר הכנסת

טלי גוטליב:  בבקשה

גלעד קריב: גברתי, בבית הזה קיים נוהג מקובל מיום היווסדה של הכנסת, שניתן לנאום גם בערבית וגם בעברית

טלי גוטליב: ממש לא

טלי גוטליב:  ובלבד שיהיה תרגום

טלי גוטליב:  היסטוריה

טלי גוטליב:  איך אני אוהבת שאתה מספר את ההיסטוריה מחדש, משכתב את ההיסטוריה איך שנוח לך

קריאה: כרגע היא אמרה - - -     

גלעד קריב: לא, לא, בסדר גמור

גלעד קריב:  טוב

מיקי לוי: תודה רבה

מיקי לוי:  בבקשה

טלי גוטליב: - - -     

מיקי לוי: חברת הכנסת גוטליב, האירוע הסתיים

מיקי לוי:  תודה

מיקי לוי:  בבקשה, חבר הכנסת קריב

גלעד קריב: אדוני היושב-ראש, כנסת נכבדה, גם אני אבקש להתייחס לענייניו של החינוך הממלכתי

גלעד קריב:  בימים האחרונים סוערת הארץ סביב ההסכם עם מפלגת נעם, ובצדק גמור

גלעד קריב:  המחשבה להעניק לנציג הקלקול הפונדמנטליסטי בכנסת דריסת רגל בקביעת תוכניות הלימוד בחינוך הממלכתי היא רעיון נפסד, בזוי והזוי

גלעד קריב:  ועם זאת, חשוב להבהיר שהמחאה הציבורית אינה מכוונת רק לברית הקנאים עם חבר הכנסת אבי מעוז; גם ההסכם עם מפלגת הציונות הדתית משקף את העיוות ביחסה של הממשלה הבאה לחינוך הממלכתי, ובעיקר את היעדר הבושה

גלעד קריב:      סעיף 14 להסכם קובע כי האגף לתרבות יהודית ייקרע ממשרד החינוך ויופקד בידי שר או שרה מהציונות הדתית

גלעד קריב:  אגף זה אחראי ישירות על הפעלת תוכניות חינוכיות בתוך בתי הספר הממלכתיים

גלעד קריב:  שורות אחדות לאחר מכן, בסעיף 19, מקבלת הציונות הדתית וטו מלא על מינוי הנציגים למועצת החינוך הממלכתי-דתי, בשעה שהליכוד מבצר שליטה מוחלטת של הזרם החרד"לי על החינוך הממלכתי-דתי ומפקיר את תחום הזהות היהודית בחינוך הממלכתי בידי שרים וסגני שרים מאותו הזרם, שבזים לחלק גדול מערכי החינוך הממלכתי ואשר רואים בתפיסת העולם ההומניסטית, בחילוניות, בדתיות הליברלית, סטיות ערכיות וטרלול פרוגרסיבי

גלעד קריב:      מר נתניהו ושותפיו טועים אם הם חושבים שהמחאה המתעוררת תתחיל ותסתיים רק בשנאותיו של חבר הכנסת מעוז

גלעד קריב:  אנחנו, ציבור ההורים ששולחים את ילדינו לבתי הספר הממלכתיים, לא נאפשר דחיקה של ערכי החינוך הממלכתי, ובהם פלורליזם, הכלה, סובלנות וביקורתיות

גלעד קריב:  הקנאות שלכם והקיצוניות שלכם לא יהיו בבית ספרנו

מיקי לוי: תודה רבה

מיקי לוי:  חבר הכנסת טופורובסקי, בבקשה

לימור סון הר-מלך: נראה לי שדילגת עליי

משה אבוטבול: כן

משה אבוטבול:  מה איתה? לימור הר מלך מופיעה ברשימה

מיקי לוי: מופיעה גם אצלי

טלי גוטליב: מופיעה, מופיעה

מיקי לוי: רק שחבר הכנסת טופורובסקי היה לפניה, מה לעשות

משה אבוטבול: - - - בכבודם של אנשים

מיקי לוי: אל תדאג להם, אני דואג להם

מיקי לוי:  בבקשה, חבר הכנסת טופורובסקי

בועז טופורובסקי: תודה

בועז טופורובסקי:  אדוני היושב-ראש, חבריי חברות וחברי הכנסת ואדוני שר המשפטים, כמו בכל שבוע, גם השבוע אציין את פרטי תאונות הדרכים הקטלניות

מיכאל ביטון: - - - אתה עושה את זה כבר ארבע שנים

בועז טופורובסקי: תודה רבה, אדוני

בועז טופורובסקי:  אני עושה את זה - -      

משה אבוטבול: - - -     

בועז טופורובסקי: - - מ-2013

בועז טופורובסקי:  הלוואי

מיכאל ביטון: - - - במליאה, שאתה עושה את זה ארבע שנים

בועז טופורובסקי: תודה רבה

בועז טופורובסקי:  אני עושה את זה מ-2013

בועז טופורובסקי:  אני מחכה ליום שבו אני אעלה ואגיד: השבוע לא היו הרוגים

מיכאל ביטון: במליאה

בועז טופורובסקי: נכון

בועז טופורובסקי:  ב-2013 עוד הייתי במליאה בפעם הראשונה, ומאז לא היה לי עד היום שבוע שלא היו בו הרוגים, לצערי, וגם השבוע יש אנשים שקיפחו את חייהם בכבישים

בועז טופורובסקי:      ביום שלישי, 29 בנובמבר, נהרג גבר בן 30 בתאונה חזיתית סמוך לדימונה; ביום רביעי, 30 בנובמבר, נהרג בן 20 בהתהפכות רכבו סמוך לצומת יערה; ביום חמישי, 1 בדצמבר, נהרג יואל סויסה, בן 42 מדימונה, כאשר רכב פגע בו בעת שרכב על אופנוע של חילוץ והצלה, שם התנדב; בהמשך אותו היום נהרג מאור כהן, תושב היישוב כרם רעים, בתאונה קשה שבה היו מעורבים כמה כלי רכב בסמוך ליישוב נילי; רק כמה שעות לאחר מכן נהרג רוכב אופנוע בן 19 סמוך לצומת אלמוג כאשר התנגש ברכב שעמד בשוליים; ביום שבת, 3 בדצמבר, נהרג רוכב אופנוע – עוד רוכב אופנוע – בן 30, בתאונה בכביש 90 – שוב תאונה בכביש 90 – סמוך לצומת מצדה

בועז טופורובסקי:      כל הזמן יש הרוגים, המלחמה שגובה הכי הרבה קורבנות

בועז טופורובסקי:  150 מיליון שקל זה התקציב שקיבל חבר הכנסת מעוז לטיפול במשרד ראש הממשלה, לתוכניות למורשת יהודית – זה פי שניים מתקציב הרשות הלאומית לבטיחות בדרכים

בועז טופורובסקי:  תודה רבה

מיקי לוי: תודה רבה

מיקי לוי:  חברת הכנסת סון הר מלך, בבקשה

לימור סון הר-מלך: אדוני היושב-ראש, חבריי חברי הכנסת, נאום קול המושתקים מס' 1

לימור סון הר-מלך:  את הנתונים שתשמעו ממני כאן היום ובמהלך הנאומים הבאים כנראה שלא תשמעו בשום מקום אחר

לימור סון הר-מלך:  מדוע? כי יש מי שעושה שימוש ציני בחיי התושבים ביהודה ושומרון ושמגדיר למעלה מחצי מיליון אזרחים במדינת ישראל כאזרחים סוג ב' ומתיר את דמם למחבלים; כי יש שמי שלא הפנים או שמעדיף שלא להבין – שכעומק ההכלה וההשתקה של האירועים הללו, כך עולה עוצמת הטרור שפוגעת ושתפגע בכל אזרח ואזרח במדינת ישראל

לימור סון הר-מלך:      כל תושב ביהודה ושומרון שנוסע כיום בכבישים יודע שהנסיעה הבסיסית לעבודה או לקניות היא כמו רולטה רוסית – האם אחטוף היום בקבוק תבערה? האם אבן תחדור את השמשה שלי או של ילדיי הקטנים? האם כולנו נחזור הביתה שלמים בגופנו ובנפשנו? את המציאות ההזויה הזאת אני ומשפחתי, ולמעלה מחצי מיליון יהודים בהתיישבות, חווים מדי יום ויום

לימור סון הר-מלך:       דמיינו לעצמכם את ההתמודדות עם מציאות שיום-יום, שעה-שעה, מנסים לרצוח אתכם ואת ילדיכם במארב אבנים, בבקבוקי תבערה, בירי, במחסומי צמיגים בוערים על הכביש, ואפילו הזכות האלמנטרית של למחות על האירוע ולזעוק אותו, ניטלת מכם

לימור סון הר-מלך:      הטרור הזה לא מדווח בשום מקום, וכפועל יוצא מכך גם לא מטופל כראוי

לימור סון הר-מלך:  השתקת פיגועי הטרור בתקווה שייעלמו מעצמם היא מעשה נפשע, שהביא להתעצמות ארגוני הטרור ועלייה דרסטית בפיגועי ירי וסכינאות בשנה האחרונה

לימור סון הר-מלך:      אם אנחנו נתעלם, לא נוכל לעמוד נקיי כפיים ולומר: ידינו לא שפכו את הדם הזה

לימור סון הר-מלך:  מדי שבוע אהיה כאן כדי לספר את סיפורם של נפגעי הטרור המושתק ולהביא את קולם שלא נשמע

לימור סון הר-מלך:  תודה רבה

מיקי לוי: תודה רבה

מיקי לוי:  אנחנו נהיה שמחים לקבל את המידע הזה, ויהיה לכם את הצ'אנס עם השר לביטחון פנים למנוע, ואני מאחל בהצלחה

מיקי לוי:  הלוואי

מיקי לוי:  חבר הכנסת אבוטבול, בבקשה

מיקי לוי:      With us guests from Sweden

מיקי לוי:  Welcome to Israel and welcome to Israeli parliament

קריאה: נורבגיה

מיקי לוי: Norway, Sorry

מיקי לוי:  Welcome to Israel

מיקי לוי:      בבקשה, חבר הכנסת אבוטבול

משה אבוטבול: כבוד היושב-ראש, כנסת נכבדה, אני רוצה לקרוא כתבה קצרה מעיתון הדרך מהבוקר, שמספרת: עולם חסד ייבנה, 40% מהחרדים מתנדבים, כתבתו של אבי כהן

משה אבוטבול:      בשנת 2021 התנדבו מיליון ו-255,000 ישראלים, שהיו כ-21% מבני 20 ומעלה באוכלוסייה הקבועה בישראל

משה אבוטבול:  וכך מסרה הלשכה המרכזית לסטטיסטיקה, שפרסמה נתונים מהסקר החברתי לרגל יום המתנדב הבין-לאומי שיחול היום: מבין המתנדבים, 38% עשו זאת במסגרת ארגון או כמה ארגונים, 44% התנדבו באופן פרטי, ו-18% נוספים התנדבו הן במסגרת ארגון והן באופן פרטי; 46% מהמתנדבים פעלו בתחום העזרה לנזקקים, כגון קשישים, נכים, מעוטי יכולת, נוער במצוקה; 14% התנדבו בתחום החינוך ו-8

משה אבוטבול: 4% בתחום הבריאות; 35% מהמתנדבים – עד תשע שעות בחודש; 31% מתנדבים – עשר שעות ויותר בחודש; 25% מתנדבים – מספר שעות לא קבוע, ו-5

משה אבוטבול: 9% התנדבו באופן חד-פעמי במהלך השנה האחרונה; בקרב היהודים, 25% התנדבו; האוכלוסייה החרדית היא הגדולה ביותר מבין המתנדבים, עם 40% מהחרדים; 32% מהדתיים, 18% מהמסורתיים ו-25% מאלה שאינם שומרי תורה ומצוות

משה אבוטבול:      עוד העלה הסקר כי אנשים שמתנדבים מרוצים יותר מחייהם

משה אבוטבול:  95% השיבו שהם מרוצים מחייהם, 53% ענו כי הם מרוצים מאוד, לעומת 38% מאלה שאינם מתנדבים, ו-42% נוספים מדווחים כי הם מרוצים

משה אבוטבול:      	כמו כן, אנשים שמתנדבים הם אופטימיים יותר; 68% מהם מעריכים כי חייהם יהיו טובים יותר בשנים הקרובות, לעומת 55% מאלה שאינם מתנדבים

משה אבוטבול:       אז זה המקום להודות לכל אותם אלה, הרבבות, שמתנדבים בכל המגזרים ועושים עבודה טובה ועוזרים לעם ישראל

משה אבוטבול:  "המתנדבים בעם ברכו ה'"

משה אבוטבול:  תודה רבה

מיקי לוי: תודה לך

מיקי לוי:  יבורכו

מיקי לוי:  אבל סתם הערת ביניים: כל כך הרבה מספרים – לא נראה לי שמישהו כאן זוכר אותם

מיקי לוי:  חברת הכנסת מזרסקי, בבקשה

טטיאנה (טניה) מזרסקי: אדוני היושב-ראש, כנסת נכבדה, אני עומדת כאן כתושבת הצפון, כתושבת הגליל ומייצגת האינטרסים של תושבי הגליל

טטיאנה (טניה) מזרסקי:  בלי לתאם מראש עם חבר הכנסת מיכאל ביטון – ותודה לך שגם אתה התגייסת לפעול למען העובדים שמועמדים לפיטורים במפעל טכנולוגיות להבים בנהריה – לא יכולתי להתעלם; ממש, מה שאני שופכת – זה בא מהבטן, מהרצון לעזור להם

טטיאנה (טניה) מזרסקי:  המפעל הוקם ב-1968 על ידי סטף ורטהיימר כחזון ציוני להקים עוגן תעסוקתי לתושבי הגליל, ועכשיו 900 משפחות עלולות להישאר ללא פרנסה

טטיאנה (טניה) מזרסקי:       אני והחברים שלי ביש עתיד עם שרת הכלכלה והתעשייה אורנה ברביבאי נגיע ביום ראשון למפעל, נשלב ידיים עם ההסתדרות הציונית ונדאג לעובדים

טטיאנה (טניה) מזרסקי:  נחשוב על אלטרנטיבות, על הכשרות נוספות

טטיאנה (טניה) מזרסקי:  אנחנו מבינים שהטכנולוגיות התיישנו והמפעל דורש שינוי, ואנחנו נחשוב ביחד כדי לא להשאיר את המשפחות ללא פרנסה

מיקי לוי: תודה, תודה רבה

מיקי לוי:  חבר הכנסת כץ, אחרון הדוברים, בבקשה

רון כץ: תודה רבה, אדוני

רון כץ:  אני מנצל את ההזדמנות פה, כי כשניסיתי לומר את הדברים בוועדה המסדרת אז נורא נלחצו שם, והיו"ר הקבוע והיו"ר הזמני – וכולם ככה לא נתנו לי לסיים משפט

רון כץ:  אז אני אומר את זה בצורה שהציבור גם יבין אותה, כי אני חושב שאף אחד לא מבין היום מה היא המכירה וההפרטה הזאת שנתניהו עושה למדינת ישראל

רון כץ:  זה מתחיל במשרד החינוך, ששם נתנו לחבר הכנסת הכי קיצוני במליאה את המפתחות לשער בית הספר

רון כץ:  ומה זה אומר בעצם? הוא באופן אישי יהיה אחראי על אגף במשרד החינוך - -      

טלי גוטליב: שלא יהיו דגלי אש"ף בבתי הספר

טלי גוטליב:  באמת סליחה

רון כץ: - - שאחראי על כל התוכניות שנכנסות לבתי הספר, על כל אדם שתלמידי מדינת ישראל רואים, ועל תקציב של 2 מיליארד שקלים

רון כץ:       אני ממשיך למכירה נוספת של משרד החינוך, והפעם לאורית סטרוק – מקיצוני לקיצונית – והיא קיבלה את האגף לתרבות תורנית, אותו אגף שאחראי על התכנים התורניים שילמדו ילדי מדינת ישראל

טלי גוטליב: אוי אוי אוי, איזה נורא, ללמוד תורה

רון כץ: הם יקבלו את המשנה מחברת הכנסת הכי קיצונית פה

רון כץ:  יש לנו את חבר הכנסת הכי קיצוני, ועכשיו גם את חברת הכנסת הכי קיצונית

רון כץ:  יהיו ישיבות מפרות במשרד הזה

טלי גוטליב: ללמוד תורה

רון כץ: ואם זה לא מספיק, ואנחנו ממשיכים בהפרטה, אז נגיע למשטרת ישראל - -      

טלי גוטליב: איזה נורא

רון כץ: - - כשאיתמר בן גביר מבין שהוא מגיע למשא ומתן עם ראש ממשלה כל כך חלש וכל כך לחיץ, שהוא לראשונה בהיסטוריה של מדינת ישראל מבקש להיות מפכ"ל-על

רון כץ:  הוא רוצה את הסמכויות לתקציב המשטרה, הוא רוצה להפעיל את הכוח

רון כץ:  רק תחשבו איך זה הולך להיראות: המפכ"ל ייתן הוראה במקום אחד, בן גביר ייתן הוראה במקום אחר, והניצבים צריכים להחליט למי הם נאמנים עכשיו – למפכ"ל המשטרה או לשר הפוליטי שממונה על הנושא

רון כץ:       ואנחנו נמשיך, ובהפרטה הזאת הגענו גם לצה"ל

רון כץ:  אני לא מאמין שאני עומד פה ואומר זה: מפריטים את צבא ההגנה לישראל - -      

טלי גוטליב: כבר הפרטתם את צה"ל

רון כץ: - - בגלל שסמוטריץ' הבין שהוא מתמודד עם איש לחיץ וחלש שהוא יכול להוציא ממנו הכול

רון כץ:  אז מה הוא עושה? אתה שואל מה הוא עושה?     

טלי גוטליב: תשאל את עצמך - - - יודע - - -     

רון כץ: הוא מפריט את איו"ש

רון כץ:  הוא אומר: אני לא מוכן להסתדר פה עם שר ביטחון קבוע וראש ממשלה שאני לא יודע מה תהיה האג'נדה שלו וכל החבר'ה האלה שיעשו מה שהם רוצים – אני רוצה להיות ראש ממשלת איו"ש

רון כץ:  ולכן אני אמנה את המת"ק, אני אשלוט באיו"ש ואני גם אמנה את הקצינים

רון כץ:  עכשיו, תחשבו לעצמכם: פורום מטכ"ל מתכנס בקריה; מתוך 20 האלופים, 18 מחויבים לשר הביטחון הזה, ושניים יהיו מחויבים לסמוטריץ'

טלי גוטליב: מה הבעיה שלך עם המתיישבים? מה הבעיה שלך עם המתיישבים?     

רון כץ: את שואלת מה הבעיה? אני אגיד לך מה הבעיה

טלי גוטליב: מה הבעיה של שר האוצר - - - מירר להם את החיים

טלי גוטליב:  מירר להם את החיים

רון כץ: שר ביטחון יש אחד במדינת ישראל; רמטכ"ל יש אחד במדינת ישראל, ואנחנו לא ניתן לפוליטיקה להיכנס לתוך צה"ל

רון כץ:  זה הילדים שלנו

רון כץ:  וכל המשחקים האלה – כי כולם פה הבינו - -      

טלי גוטליב: מה זה קשור פוליטיקה? מה קשור פוליטיקה? יהודה ושומרון - - -     

רון כץ: - - שאנחנו מדברים על ראש הממשלה כל כך חלש שאפשר לקבל הכול

רון כץ:  מעולם לא היה דבר כזה – מפריטים את המשטרה, מפריטים את הצבא

רון כץ:  לאן הגענו? גם אחרי שכבר נחתמו הסיכומים, אנחנו שומעים היום שבן גביר אומר שהוא רוצה אחיזה בוועדה שאחראית על החוקים של הכנסת

רון כץ:  למה הוא רוצה את זה? כי הוא אומר: אני שומע גמגומים, ואני חושב שאולי אני לא אשלוט במאה אחוז – אז אני רוצה גם שם להחליט ולהיות המילה האחרונה

טלי גוטליב: איך - - -     

רון כץ: יושב פה שר המשפטים, הוא יכול אחרי זה לומר לכם כמה מסוכן זה שהאיש הקיצוני הזה ישלוט בוועדה הזאת

טלי גוטליב: אין לך מושג איך זה עובד

טלי גוטליב:  תלמד משהו, תלמד איך זה עובד

רון כץ: ואני אומר לכם דבר אחד, ועל זה אני גם מתחייב: אני, חבריי וכל הצד הזה לא ניתן לזה לקרות

רון כץ:  הפוליטיקה לא תיכנס לצה"ל

רון כץ:  אנחנו גם נעצור את זה במשטרת ישראל

רון כץ:  אנחנו נילחם למען העם האהוב שלנו, ואנחנו לא נהיה הפראיירים שלכם

טלי גוטליב: די כבר

טלי גוטליב:  די לקרוא למרד כל הזמן

טלי גוטליב:  די כבר

רון כץ: אנחנו לא אשמים שיש אדם עם שלושה כתבי אישום שמוכן למכור את המדינה

טלי גוטליב: אין לו שלושה כתבי אישום

רון כץ: אנחנו נילחם עבורם

רון כץ:  תודה רבה

טלי גוטליב: חבל, פשוט תלמד את העובדות – אפשר יהיה להקשיב לך

משה אבוטבול: רון, למדנו מכם שגם דחליל יכול להיות ראש ממשלה

מיקי לוי:   תודה רבה

מיקי לוי:  תם - - - חבר הכנסת אבוטבול, אתה מפריע לי

מיקי לוי:  חברת הכנסת גוטליב

מיקי לוי:  אתה מפריע לי

משה אבוטבול: אבל דקה - - - ממשיך לדבר – אתה לא אומר לו: דקה

מיקי לוי: אתה, כשתהיה במקומי, תעשה מה שאתה רוצה

מיקי לוי:  זה הכול

משה אבוטבול: לא קשור

משה אבוטבול:  לא יכול להחליף אותך

משה אבוטבול:  אי-אפשר להחליף אותך

מיקי לוי: תם סדר-היום

מיקי לוי:  הישיבה הבאה תהיה מחר, יום שלישי י"ב בכסלו התשפ"ג, 6 בדצמבר 2022, בשעה 16:00

מיקי לוי:       ישיבה זו נעולה